สอบถามหน่อยครับ คือผมมีอาการ แน่นจุกบริเวณลิ้นปี่ และมีอาการอาหายใจแล้วรู้สึกเหมือนสูดลมหายใจไม่เต็มปอด มึอาการทุกวัน ประมาณ 2-3 อาทิตย์แล้วครับ ไม่มีอาการแสบบริเวณอก
สวัสดีค่ะ อาการจุกแน่นลิ้นปี่ หายใจไม่สะดวก อาจเกิดจาก-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย-โรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบากหากมีอาการแน่นอก หายใจไม่ออกมาติดต่อกันเกิน 2 อาทิตย์ไม่ทุเลา แนะนำพบแพทย์เพื่อตรวจร่างกายเพิ่มเติม การให้ได้การวินิจฉัยที่แน่นอนคงต้องตรวจร่างกายตามระบบที่กล่าวไปร่วมด้วยการดูแลตัวเองเบื้องต้น ดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง หลีกเลี่ยงการทำงานหรือยกของหนัก